Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1)

**MINISTRSTVO ZA VISOKO ŠOLSTVO, ZNANOST IN INOVACIJE, Masarykova 16, 1000 Ljubljana objavlja**

**dve (2) prosti uradniški delovni mesti višji svetovalec (m/ž) v Sektorju za znanost v Direktoratu za znanost in inovacije (št. 110-23/2023), za zaposlitev za določen čas, predvidoma do 30. 6. 2026 oziroma do konca trajanja projekta »Delovanje in upravljanje RRI sistema«,** in sicer:

1. **Delovno mesto s šifro 5021 – VIŠJI SVETOVALEC (m/ž)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba(prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* štiri (4) leta delovnih izkušenj;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Okvirna vsebina dela:

* pomoč pri vodenju strokovnih nalog na delu delovnega področja Direktorata za znanost in inovacije;
* vodenje in sodelovanje v projektnih skupinah;
* samostojno zagotavljanje podpore nacionalnim kontaktnim točkam pri vsebinah s področja dela;
* samostojno oblikovanje sistemskih rešitev in drugih najzahtevnejših gradiv na delovnem področju;
* sodelovanje pri strateških in drugih razvojnih nalogah, vezanih na krepitev podpornega okolja za vključevanje in uspešno sodelovanje organizacij v programih EU;
* samostojna priprava analiz, zahtevnih informacij, poročil in drugih zahtevnih gradiv;
* sodelovanje z drugimi notranjimi organizacijskimi enotami v ministrstvu;
* opravljanje drugih zahtevnih nalog po navodilu nadrejenega.

Izbrani kandidat bo med drugim nudil strokovno podporo pri pripravi analiz, poročil in evalvacij ter za izvajanje drugih aktivnosti okviru projekta Načrta za okrevanje in odpornost.

Prednost pri izbiri bodo imeli kandidati:

* z znanjem angleškega jezika na osnovni ravni,
* z osnovnim znanjem uporabe programa excel,
* z izkušnjami pri pripravi analiz, poročil in evalvacij.
1. **Delovno mesto s šifro 5022 – VIŠJI SVETOVALEC (m/ž)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba(prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* štiri (4) leta delovnih izkušenj;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Okvirna vsebina dela:

* pomoč pri vodenju strokovnih nalog na delu delovnega področja Direktorata za znanost in inovacije;
* vodenje in sodelovanje v projektnih skupinah;
* samostojno zagotavljanje podpore nacionalnim kontaktnim točkam pri vsebinah s področja dela;
* samostojno oblikovanje sistemskih rešitev in drugih najzahtevnejših gradiv na delovnem področju;
* sodelovanje pri strateških in drugih razvojnih nalogah, vezanih na krepitev podpornega okolja za vključevanje in uspešno sodelovanje organizacij v programih EU;
* samostojna priprava analiz, zahtevnih informacij, poročil in drugih zahtevnih gradiv;
* sodelovanje z drugimi notranjimi organizacijskimi enotami v ministrstvu;
* opravljanje drugih zahtevnih nalog po navodilu nadrejenega.

Izbrani kandidat bo med drugim nudil strokovno podporo na področju civilne varnosti za družbo. Raziskave na tem področju podpirajo naslednje politike: boj proti kriminalu in terorizmu (vključno z organiziranim kriminalom in kibernetskim kriminalom), upravljanje meja (vključno s carinsko in pomorsko varnostjo), prožna infrastruktura, kibernetska varnost (vključno z varnostjo omrežnih in informacijskih sistemov ter certificiranjem), družbe, odporne na nesreče (vključno proti kemičnim, biološkim, radiološkim in jedrskim nesrečam (CBRN); tveganja, povezana s podnebjem in ekstremni dogodki; geološke nesreče, kot so potresi, vulkanski izbruhi in cunamiji; pandemije).

Prednost pri izbiri bodo imeli kandidati:

* z znanjem angleškega jezika na osnovni ravni,
* s poznavanjem Okvirnega programa za raziskave in inovacije EU, Obzorje Evropa ter Načrta za okrevanje in odpornost,
* s poznavanjem grozda 3 v drugem stebru (II) Obzorja Evropa Globalni izzivi in konkurenčnost.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnje izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

**Prijava na prosto delovno mesto mora biti obvezno pripravljena na obrazcu z oznako JO-110-23/2023 in ustrezno šifro delovnega mesta ter z natančno izpolnjenimi vsemi rubrikami in izjavami. Obrazci za prijavo na posamezni prosti delovni mesti so priloge te javne objave.**

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranima kandidatoma bo sklenjeno delovno razmerje za določen čas do 30. 6. 2026 oziroma do konca trajanja projekta »Delovanje in upravljanje RRI sistema«, s polnim delovnim časom.

Sredstva za projekt so zagotovljena v okviru Načrta za okrevanje in odpornost, potrjenega z izvedbenim sklepom Sveta o odobritvi ocene načrta za okrevanje in odpornost za Slovenijo z dne 1. 7. 2021, ki je bil sprejet na podlagi 20. člena Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost[[1]](#footnote-1) ter podrobnejšimi pojasnili področij/komponent/reform in naložb v odobrenem Načrtu za okrevanje in odpornost.

Zaposlitev financira Evropska unija – NextGenerationEU v okviru projekta »Delovanje in upravljanje RRI sistema«.

Izbrana kandidata ne bosta imenovana v uradniški naziv, pravice in obveznosti iz delovnega razmerja jima bodo določene glede na uradniški naziv višji svetovalec III.

Izbrana kandidata bosta opravljala delo v poslovnih prostorih Ministrstva za visoko šolstvo, znanost in inovacije, Kotnikova 38, Ljubljana oz. v drugih uradnih prostorih, kjer organ opravlja svoje naloge.

Kandidati vložijo prijavo v pisni obliki, na priloženih obrazcih z oznako JO-110-23/2023 in ustrezno šifro delovnega mesta, ki jo pošljejo v zaprti ovojnici z označbo: "**za javno objavo za delovno mesto višji svetovalec (m/ž), št. 110-23/2023**", na naslov: Ministrstvo za visoko šolstvo, znanost in inovacije, Masarykova cesta 16, Ljubljana. Rok za vlaganje prijav je 8 dni po objavi na osrednjem spletnem mestu državne uprave [www.gov.si](http://www.gov.si) ter na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mvzi@gov.si, pri čemer veljavnost prijave ni pogojena z elektronskim podpisom.

Informacije o izvedbi postopka dobite vsak delovni dan od 10. do 11. ure, na telefonski številki (01) 400-5343 (Anela Mali Urh).

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem mestu državne uprave (<http://www.gov.si>).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

1. <https://eur-lex.europa.eu/legal-content/EN/TXT/?uri=CELEX:52021PC0384> [↑](#footnote-ref-1)